Ανάπτυξη και επικύρωση μεθόδου HPLC-DAD για τον προσδιορισμό επτά σουλφοναμιδίων σε ανθρώπινα ούρα μετά από εκχύλιση με υφασμάτινο προσροφητικό μέσο με ενσωματωμένο μαγνήτη (MI-FPSE)
Creators: name: Τσομπανοπούλου, Γλυκερία Νικολάου
Publisher: name: Aristotle University of Thessaloniki
Year: 2024
Subjects: Αντιβιοτικά
Υγρή Χρωματογραφία Υψηλής Πίεσης
Προκατεργασία Δείγματος
Antibiotics
High Pressure Liquid Chromatography (HPLC)
Sample Preparation

description: Στην παρούσα διπλωματική εργασία αναπτύχθηκε και επικυρώθηκε μία αναλυτική μέθοδος για τον προσδιορισμό επτά αντιβιοτικών σουλφοναμιδίων (SMZ, STH, SMP, SMM, SMX, SIX, SDMX) σε δείγματα ανθρώπινων ούρων, με χρήση Υγρής Χρωματογραφίας Υψηλής Πίεσης (HPLC) και ανιχνευτή παράταξης φωτοδιόδων (DAD). Για την προκατεργασία των δειγμάτων επιλέχθηκε η εκχύλιση με υφασμάτινο προσροφητικό μέσο με ενσωματωμένο μαγνήτη (magnet integrated fabric phase sorptive extraction, MI-FPSE), η οποία αποτελεί τεχνική μικροεκχύλισης φιλική προς το περιβάλλον. Το μέσο MI-FPSE που επιλέχθηκε αποτελούνταν από υφασμάτινο υπόστρωμα υδρόφιλης κυτταρίνης επικαλυμμένο με sol-gel Carbowax 20M πολυμερούς πολυαιθυλενογλυκόλης. Ορισμένες παράμετροι της μεθόδου, όπως η ταχύτητα ανάδευσης κατά την εκχύλιση, το σύστημα διαλυτών έκλουσης, ο χρόνος εκχύλισης, ο χρόνος έκλουσης, ο όγκος έκλουσης, η ιοντική ισχύς και το pH του δείγματος διερευνήθηκαν με σκοπό να βελτιστοποιηθούν. Η μέθοδος MI-FPSE-HPLC-DAD που αναπτύχθηκε επικυρώθηκε ως προς τη γραμμικότητα, την ευαισθησία, την εκλεκτικότητα, την ακρίβεια και την πιστότητα. Τα όρια ανίχνευσης (LOD) και ποσοτικής αποτίμησης (LOQ) ήταν 0.02 - 0.04 και 0.06 - 0.15 ng/μL, αντίστοιχα. Η πιστότητα της μεθόδου ήταν καλή, καθώς οι τιμές της σχετικής τυπικής απόκλισης (RSD) στις μελέτες intra-day και inter-day ήταν μικρότερες από 6.7 και 9.4%, αντίστοιχα. Η ακρίβεια της μεθόδου εκτιμήθηκε με βάση τις σχετικές ανακτήσεις, οι οποίες κυμαίνονταν από 86.3 έως 112.9% (intra-day) και από 85.5 έως 106.9% (inter-day). Η προτεινόμενη μέθοδος αποδείχθηκε γρήγορη, απλή, ευαίσθητη, επαναλήψιμη και εκλεκτική. Συνεπώς, κρίνεται αποτελεσματική για τον επιθυμητό σκοπό.
description: In the present thesis, an analytical method was developed for the determination of seven antibiotic sulfonamides (i.e., sulfamerazine, sulfamethazine, sulfamethoxypyridazine, sulfamonomethoxine, sulfamethoxazole, sulfisoxazole and sulfadimethoxine) in human urine samples by high pressure liquid chromatography (HPLC) and diode array detection (DAD). Sample preparation included magnet integrated fabric phase sorptive extraction (MI-FPSE), a novel, green microextraction technique. The selected MI-FPSE membrane was sol-gel Carbowax 20M coated on hydrophilic cellulose fabric substrate. For method optimization several method parameters including the stirring rate during extraction, the type of elution solvent, the volume of the elution solvent, the extraction and the desorption time, the ionic strength and the pH of the sample matrix were studied. The developed MI-FPSE-HPLC-DAD methodology was validated in terms of sensitivity, linearity, accuracy, precision and selectivity and presented satisfactory results. The limits of detection (LOD) and quantification (LOQ) were 0.02-0.04 ng/μL and 0.06-0.15 ng/μL, respectively. The RSDs% of the intra-day and inter-day assays were lower than 6.7% and 9.4%, respectively, demonstrating good method precision. The accuracy of the method was assessed by means of relative recovery and ranged between 86.3-112.9% (intra-day study) and 85.5-106.9% (inter-day study), demonstrating good accuracy. The proposed method is simple, sensitive, and selective and gives repeatable results. Therefore, this method is effective for the desired purpose.